Асаубаева Алтын Кувандыковна, Павлодар облысы Лебяжі ауданы Шақа жалпы орта білім беретін мектебінің қазақ тілі мен әдебиеті пәнінің мұғалімі.

Пәні: қазақ тілі Сыныбы: 9

|  |  |
| --- | --- |
| **Тақырыбы**  | **Сөйлеу тілінің лексикасы. Стильаралық бейтарап лексика** |
| **Мақсаты** | Сөйлеу тілдегі стилистиканың тіл мәдениетін қалыптастырудағы қызметі туралы түсінік. Стиль түрлері, қолдану аясы, құрылымы, мақсаты туралы түсінік беру. |
| **Жалпы мақсат** | Қазақ тілінің дүние жүзіндегі тілдер арасындағы беделі туралы, қоғамдық қарым-қатынастағы қазақ тілінің мәні екенін білу керек. |
| **Күтілетін нәтиже** | Сөйлеу тілінің және стильаралық лексиканы танып біледі, ерекшелігін анықтай алады, ажыратады. Стиль түрлеріне қарай қолданысын түсінеді.  |
| **7 модульдің қолданылуы** | “Оқыту мен оқудағы жаңа тәсілдер”, “Оқыту үшін бағалау және оқуды бағалау”, “Сыни тұрғыдан ойлауға үйрету”, “Оқытуды басқару және көшбасшылық”. |
| **Қолданылатын әдіс-тәсілдер** | «Интервью***», «Анықтау картасы», «Сәйкестендіру», «Топтастыру»*** |
| **Қолданылатын ресурстар** | Флипчарт, маркерлер, портреттер, тақта, стикерлер, ноутбук |
| **Ұйымдастыру кезеңі****Тренинг** 2 мин |  Сәлемдесемін. Сыныптағы оқушылардың келген-келмегендерін түгелдеймін.«Көңіл-күй сыйлаймын» | Мұғаліммен сәлемдеседі. Сыныптың топ басшысы жоқтарды айтады.Оқушылар бір-біріне күлімдеп жақсы көңіл-күй сыйлайды, жағымды сөздер айтады. |

|  |  |  |  |
| --- | --- | --- | --- |
| Сабақ кезеңдері | Тапсырма | Мұғалімнің іс-әрекеті | Оқушылардың іс-әрекеті |
| Білім Қызығушылықтарын ояту6 мин. | «Интервью» әдісі бойынша сұхбат жұргізу.  | Өткен материалдағы білімді еске түсіру үшін, сұхбат арқылы сұрақ- жауап сәтін өткізу. | Үй тапсырмасы бойынша жұмыс. Әр оқушы сұхбатқа қатысады, қойылған сұрақтарға жауап береді.  |
| Сабақ тақырыбы | **Сөйлеу тілі лексикасы және бейтарап лексика** |
| Мақсаты  | Мұғалім оқушылардың сабаққа мақсат қоюды ұйымдастырады. |
| Түсіну5 мин. | Мәтінмен жұмыс | Оқушыларға мәтін таратылады, өткен тақырып пен жаңа тақырып төңірегінде ақылдасып орындап, талдайды | Оқушылар оқиды, түсінеді. Топта талқылайды,талдайды, картаны толтырады, қорғайды. |
| Анықтама  | Тілдегі сөздердің көпшілігінен белгілі бір стильдік бояу аңғарылады. Соған байланысты өздерінің қолданылу аясына, ерекшеліктеріне қарай бірнеше лексикалық топқа бөлінеді. Лингвистикалық әдебиеттерде лексикалық топтар саны әр турлі қаралып жүр. Мысалы, жалпы қолды тұрмыстық лексика, сөйлеу тілі, әскери, кітаби, поэтикалық, диалектілік, ресми-іс қағаздар лексикасы, т. б. Сондай-ақ бұдан өзгерек, яғни әлгі аталған салаларды топтап, жинақтап беру әдісі де бар. Бұл әдіс бойынша лексика үш салаға бөлінеді: сөйлеу тілі, бейтарап және кітаби лекс и к а.  Адамдардың күнделікті қарым-қатынасында, қызмет бабында (баяндамада, лекцияда, неше алуан сұрақ-жауапта, жарыс сөзде, басқа да ретте) стильдік бояуы әр түрлі сөздердің қай-қайсысы да жалпы айтылады. Бірақ оның бәрі **сөйлеу тілі лексикасы**на жатпайды. Мысалы қай тілде де ғылыми стильде, ресми-кеңсе стилінде негізінен қолданылмайтын, тіпті көркем әдебиет пен публицистикалық стильдердін, өздерінде де онша көп кездеспейтін, қайта бұларға қарағанда сөйлеу стилінде жиірек айтылатын белгілі бір сөздер тобы болады. Сөйлеу тілі лексикасы міне осындай сөздерді қамтиды. Алайда мына жағдай есте болуы керек. Сөйлеу стиліне тән бұл сөздер басқа стильдерде қолданылмайды деуге болмайды. Бірақ сөйлеу стиліндегідей дәрежеде емес. Олардың өз алдына сөйлеу тілі лексикасы деп аталуы міне осы жағдайға — қолданылу аясына байланысты. Көбіне-көп сөйлеу стиліне, яғни сөйлеу тілі лексикасына тән ондай сөздерге *қарапайым сөздер, табу , эвфемизм , диалектизмдер және кәсіби сөздер* жатады. |
| Қолдану7 мин. | ***Пікірлесу*** *қарапайым сөздер, табу , эвфемизм , диалектизмдер және кәсіби сөздер**Салыстыру.* | Оқушыларға №1 үлестірмелі қағаздар беру, сөйлеу тілінің түрлеріне мысалдар берілген. Соны оқып, зерттеп, негізгі белгілерін анықтайды.Мұғалім нұсқасымен таныстырады. | Сыни тұрғыдан ойлана отырып жауап береді.Негізгі белгілеріне сипаттама бередіТақырып туралы өз ойларын айтады.Мұғалім ұсынған нұсқамен танысу, ойларын толықтыру. |
| Талдау5 мин. | «Бейтарап лексика» | Мысалдарды оқып, әр түрлі стильде жазылған сөйлемнің стилін анықтайды, ортақ қолданып тұрған сөзді табады. №2 үлестірмемен жұмыс. |  Топта өз білгендерін, білетіндерін сыни тұрғыдан ойлау арқылы нақты дәлелдермен жауап береді, өзара шешім қабылдайды. Анықтама шығарады. |
| Жинақтау10 мин  | «**Сөйлеу тілінің лексикасы, бейтарап лексика»** Постермен жаңа тақырыпты қорғауТақырыпты жинақтау | Осы көрсетілген жаңа тақырыпты оқушыларға жинақтау үшін жаңа материалдарға байланысты ресурстар беру, өз беттерінше дайындық жасату. Кітаппен жұмыс жасату Постер арқылы тақырыптарын қорғату. | Оқушылар алған білімдерін топта талқылап ортаға салады, постерге түсіреді, топтан оқушы шығып, қорғайды және өз пікірлерін ортаға салады., бір-біріне түсіндіреді, тақырыпты жинақтайды  |
| Бағалау  | Өзіндік баға беру. | «Неліктен сөйлеу тілі лексикасы өз алдына жеке аталады?» баға бергізу. | Сөйлеу тілінің лексикасы туралы өзіндік баға береді. |
| Қорытынды  | Сәйкестендіру  | Тапсырма шартын түсіндіреді. | Қолданып тұрған лексиканы стиль түрімен сәйкестендіреді. |
| Үйге тапсырма2 мин | 47-бетті түсініп оқу. 36-жаттығу. |
| Рефлексия 3 мин | Стикерлерді толтыру | Оқушыларға стикер толтыруды ұсыну | Ұсынылған стикерді толтыру |
| Бағалау5 мин | Бағалау парақшасы | Бағалау парақшасы арқылы алған білімдерін бағалату. | Сабақта алған білімдерін бағалайды.Бағалайды,талқылайды. Өз пікірін айтады. |

|  |  |
| --- | --- |
|  №1. Мысалдар  | Стилі, оның сипатын жаз |
|  Жастау жігіт қойнынан бүктелген қағазды шығарып, Қамилаға қарап күлімсіреді:— Мынаған доңғал басыңды басып жіберші, - деп.— Жоқ, жолдас, кеңсеге бар, мөрді қалтаға салмаймын, кеңседе болады,— деп Камила жауапты қысқа қайырды (Б.Майлин). Ескендір сияқты судырлар елдің үрейін ұшырып: (сонда). |  |

|  |  |
| --- | --- |
|  №1. Мысалдар  | Стилі, оның сипатын жаз |
| Сағындықтардан бөлінгеннен кейін сүзісуге аңдысқан бұқадай, Мурат пен Қайролла біразға дейін пәлендей басты кеңеске кірісе алған жоқ (сонда). Жұман дейтін көлбақадай тырбиған біреу менің келгенімді хош алып… (Б.Майлин). Мұндай жерде Шақшайдың қимылына көз ілескен емес. Ол сайтанша жүреді.  (I. Жансүгіров). Сүлей атынан секіріп түсіп, еркелеген иттей уәкілдерге келіп, қайнаңдай бастағанда (Ғ. Мұстафин). |  |
|  №1. Мысалдар  | Стилі, оның сипатын жаз |
| Түбінде Абайды үлкен жазаға ұшырататын болса, бұл іс бір үлкен көзір болып… (М. Әуезов). Түпкі үйдің есігінен кептеліп бір қырынан шыққан жеқгей қолындағы бір бөлке нан мен шөлмек пошымдас ораулы газетті көргенде “бұл байғұсты бірдеме шалған екен” деді (газеттен). |  |

|  |
| --- |
| №2 |
| — Үлкен кісі, жүзден жиырмасы кем ауылының жігіттері қайда жатады екен?— Шырағым, ондай оспағыңа шорқақ едім.— Тәңірі деген, жүзге жиырмасы жетпесе сексен болмайтын ба еді!— Е, Сексен ауылының жігіттері ме? … Жүзден жиырмасы кем ауылының жігіттері, далаға шығыңдар! Қатындарың қарға батып жатыр (Ғ. Мүсірепов). |  |

|  |
| --- |
| №2 Мысалдардағы айтылып тұрған ойды анықтап, қолданылып тұрған сөз түрін тап |
| Осы күннің ертеңінде суық сыбыс анық боп, Бөжей қайтыс бол-ды деген хабар да жетті. Өткен түні, ел жатар кезде жан тәсілім қыпты (М. Әуезов).  |  |
| Соның артынан, ұзак, түннің баяу таңы жаңа сызат беріп ата берген шақ,та Әбіш үзілді (сонда) |  |
| Сол сэтте Мағаш үзіле берді (сонда).  |  |
| Осылайша айналасы айықпаған сұр тұман, суық заман ішінде ұлы жан дүниеден көшті. |  |
| Ұлы кеуденің ыстық демі тоқталды. Өмірден Абай кетті (сонда). |  |

|  |
| --- |
| №2 Мысалдардағы айтылып тұрған ойды анықтап, қолданылып тұрған сөз түрін тап |
| —Мен бүгін сүген үстадым. Аудың жалғыз көзіне сағалынан ғана ілініп тұр екен. Ол неменің асау болатыны қайда?!— Қыста балықта қауқар қала ма?— Балықтық ішінде, жарықтық, бекіре ғой жуасы…— Онан көрі берегіректе, балық тоңдататын үлкен мұз қала бар. Мұз қаланың түкпірінен еңгезердей біреу шықты. Бұл осы промсолда қара жұмысшы. Жаз айларында балықты бабына келтіріп тұздайтын солельщик (Ә. Нұрпейісов). |  |

|  |
| --- |
| №2 Мысалдардағы айтылып тұрған ойды анықтап, қолданылып тұрған сөз түрін тап |
| —Мен бүгін сүген үстадым. Аудың жалғыз көзіне сағалынан ғана ілініп тұр екен. Ол неменің асау болатыны қайда?!— Қыста балықта қауқар қала ма?— Балықтық ішінде, жарықтық, бекіре ғой жуасы…— Онан көрі берегіректе, балық тоңдататын үлкен мұз қала бар. Мұз қаланың түкпірінен еңгезердей біреу шықты. Бұл осы промсолда қара жұмысшы. Жаз айларында балықты бабына келтіріп тұздайтын солельщик (Ә. Нұрпейісов). |  |

|  |
| --- |
| №2 Мысалдардағы айтылып тұрған ойды анықтап, қолданылып тұрған сөз түрін тап |
| Менің қолымдағы шырпы деп көрсетті. Ағасы жиденің етегін сымына салып, белін буынды.Көпшікке жантая отырып көрші-көлеммен бірге шайдың қызығына түсті. |  |

**№3. Сәйкестендіру.**

|  |  |
| --- | --- |
| Мысалы | стилі |
| Күз аспаны күңгірт, бұлыңғыр. Ауада дымқыл сыз бар. |  жаратылыстану |
| Аспан әлемінен жер бетіне келіп жатқан сан миллион сәулелер, космос сәулелері деп аталатын сәулелердің табиғаты…  |  Көркем әдебиет |
|  Бақанастың өз өңірінде өспейді. Өзге қай жерде бар. |  химия |
| Ауадан гөрі таза оттекте заттардың тотығу процесі күшті жүреді.  |  физика |

№3 **Сәйкестендіру.**

|  |  |
| --- | --- |
| Мысалы | стилі |
| Таудан соққан салқын ызғар қатал мінездердің ызғары сияқты. |  Химия  |
| Өзеннің енін анықтау үшін оның бір жақ жағасына…  |  Көркем әдебиет |
| Тау беткейінің горизонт жазықтығымен жасайтын бұрышы. |  математика |
| Гидросульфидтер суда әжептәуір жақсы ериді. |  жаратылыстану |

№3 **Сәйкестендіру.**

|  |  |
| --- | --- |
| Мысалы | Стилі |
| Тау басында жел тұрды білем. |  Астрономия  |
| Фосфорит, құм және көмірдің ұсақталған қоспаларын электр пешінде ауа жібермей жоғары температурада қыздырады. |  Көркем әдебиет |
| Ең қызығы Шолпандағы жел ылғи бір-ақ жаққа, яғни планетаның айналуымен бағыттас соғады екен.  |  Физика  |